《分得洁蔬供膳为黄岩谢良温孝子赋》
明代·程敏政

采采园蔬翠堪把，粪不污茎水清洒。晨炊又过午炊来，长跪奉盘供膝下。

于乎奉亲易，说亲难。爱儿不脱儒生酸，藜藿到口皆成欢。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。